《送童子卢亲国试玉堂》
宋代·方岳

长亭柳色鹅儿黄，花事欲动春风香。
佩觹径趋白玉堂，淋漓翰墨孤凤翔。
黑头相公紫微郎，金貂玉鱼垂两珰。
携立螭陛穿鵷行，至尊龙飞御明光。
催班赐见清跸长，天颜喜动絺绣裳。
宫花绫织云锦章，殿前拜舞籍奉常。
跨马入省繙缣缃，读书昼静珠琅琅。
风日不到蓬山傍，文字零落冰雪肠。
要令汗竹俱流芳，子岂不见晏与杨。
铜根铁干森秋霜，万牛挽之供栋梁。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。